Is-Sibt, 11 ta' April 2020: Kantiku mill-Arċisqof Charles Jude Scicluna oriġinarjament miktub għal nhar l-Imnarja, 29 ta' Ġunju 1977 ... Fik nara l-glorja ta' kull xemx qed titla', treġġa' għall-ħajja l-ħolqien mir-raqda. Fik nara n-nar ta' ħġejjeġ ġuf id-dinja: Demmek bħal-lava – kulma jmiss jinħall! Idek imsammra ma' dik l-għuda msewsa tqattar il-maħfra għal dnubieti fiergħa. Ġismek imtertaq jgħajjat biss il-ħniena: Inti tal-għaġeb, u ma titwemminx! Int bniedem magħsur mid-demm, Bin Alla l-ħaj; taħfer u tagħder lil min sammrek, sallbek; U x-xemx dallamt fis b'mewtek u l-blat triegħed! Ftaħt ħalq il-mewt u b'ħerqa tajtha tixrob id-deheb maħlul tal-fidwa li ksibtilna; u mat-tkawwiġa tagħha, Int qomt u rbaħt! Arċisqof ta' Malta www.knisja.mt www.knisja.mt/ritratt
Lill-Kurċifiss tiegħi